Patvirtinta:

VU Filologijos krypties

 Doktorantūros komiteto posėdyje

2024-03-22

Protokolo Nr. (7.17 E) 15600-KT-148

Reikalavimai disertacijos rankraščiui, teikiamam doktorantūros studijų pabaigos atestacijai:

1. rankraštis teikiamas skaitmenine forma, teksto redaktorių (\*docx, \*odt) arba \*pdf formatu;
2. rankraštyje turi būti visos disertacijos dalys, išskyrus santrauką užsienio (o kai disertacija rašoma užsienio kalba – lietuvių) kalba, kurios būtinos įgyvendinti VU Doktorantūros reglamento 65 ir 66 punktų nuostatas;
3. rankraštis be priedų, tačiau įskaičiuojant bibliografiją, turi būti ne mažesnės kaip 4 autorinių lankų apimties;
4. padalinio, kuriame disertacijos rankraštis svarstytas, protokolo išraše rekomenduojama teikiamą išvadą, jei ji pozityvi, formuluoti taip: „buvo įteiktas ir apsvarstytas baigtas visos disertacijos pirmasis variantas“.

Reikalavimai disertacijai, ginamai mokslinių straipsnių ir studijų rinkinio pagrindu:

1. teikiamus ginti ne mažiau kaip 4 mokslinius straipsnius ir (ar) studijas turi sieti bendras objektas ir (ar) problematika, ir (ar) metodologija, publikacijos turi atitikti VU Doktorantūros reglamento 64 punkto nuostatas, bendra šių publikacijų apimtis turi būti ne mažesnė kaip 4 autoriniai lankai;
2. disertacijos santrauka ir apžvalga turi atitikti VU Doktorantūros reglamento 67 punkto nuostatas.